เอสเอ็มอีแบงก์ดึงญี่ปุ่นทำโครงการชินดัง
เอสเอ็มอีแบงก์ ดึงญี่ปุ่นทำโครงการชินดัง ช่วยพัฒนาผู้ประกอบการรายย่อยไทย
19 ม.ค. 2554

เอสเอ็มอีแบงก์ ดึงญี่ปุ่นทำโครงการชินดัง ช่วยพัฒนาผู้ประกอบการรายย่อยไทย
นายพงษ์ภาณุ เศวตรุนทร์  อธิบดีกรมสรรพสามิต ในฐานะประธานคณะกรรมการเอสเอ็มอีแบงก์  เปิดเผยว่า เอสเอ็มอีแบงก์ ร่วมกับสมาคมส่งเสริมเทคโนโลยีไทย-ญี่ปุ่น ( ส.ส.ท. ) ในโครงการพัฒนาผู้ประกอบการวิสาหกิจขนาดกลางวและขนาดย่อม ( เอสเอ็มอี ) หรือโครงการชินดัง โดยมีวัตถุประสงค์เพื่อนำผู้เชี่ยวชาญด้านวินิจฉัยผู้ประกอบการจากประเทศญี่ปุ่น และทีมงานของ ส.ส.ท. ช่วยพัฒนาเอสเอ็มอี
เบื้องต้น ตั้งเป้าหมายพัฒนาผู้ประกอบการ120ราย แยกเป็นผู้ประกอบการที่เคยผ่านการปรับโครงสร้างหนี้สำเร็จมาแล้ว , ผู้ประกอบการสาขาเกษตรกรรม ,สาขาบริการและท่องเที่ยว ให้สามารถพัฒนากิจการรองรับการอัดฉีดสินเชื่อเข้าสู่ระบบอย่างมีคุณภาพตามเป้าหมาของธนาคารในปีนี้ 
"โครงการชินดังประสบความสำเร็จมาแล้วจากการพัฒนาผู้ประกอบการหรือ โอทอปของญี่ปุ่น ให้เป็นรากฐานที่สำคัญของการพัฒนาประเทศได้  เอสเอ็มอีแบงก์จึงนำ
โครงการนี้มาช่วยเอสเอ็มอีไทยบ้าง เพื่อเอามาช่วยวิเคราะห์โรค และจะได้จัดยารักษาได้ตรงกับโรค เพราะปีนี้เอสเอ็มอีแบงก์เน้นการเติบโตอย่างมีคุณภาพ โดยคาดว่ายอดสินเชื่อคงค้างในปีนี้จะอยู่ที่ระดับ 1 แสนล้านบาท " นายพงษ์ภาณุกล่าว